
80                                                                                                                                    DR 31.10.2016                                    

 

■1730 

Saya juga ingin mengucapkan syabas dan tahniah diucapkan kepada Kementerian 
Pertanian dan Industri Asas Tani apabila terus berjaya meningkatkan penglibatan golongan 
muda dalam sektor pertanian menerusi inisiatif dan galakan yang diberikan oleh pihak 
kementerian. Ini kerana saya lihat ini sangat penting terutamanya apabila kita ingin 
mengeluarkan khususnya golongan-golongan usahawan tani agar ia secara tidak langsung 
boleh mengurangkan, khususnya masalah pengangguran apabila generasi muda keluar 
daripada universiti ataupun institusi pengajian tinggi awam ataupun swasta yang ada. 

 Perkara ini harus digerakkan dengan serius kerana kita harus menjadikan dengan 
inisiatif yang telah dinyatakan oleh Yang Amat Berhormat Pekan, setidak-tidaknya program 
Agropreneur Muda ini akan sedikit sebanyak mengisi ruang khususnya bagi generasi muda 
yang berminat dan untuk menceburi bidang usahawan tani untuk mereka dikembangkan 
minat mereka dengan bantuan-bantuan seumpama ini. Sehubungan dengan itu, saya amat 
berharap juga agar inisiatif ini dapat diletakkan dan dikembangkan khususnya apabila 
dengan adanya skim Agropreneur Muda ini dapat dikembangkan juga di peringkat akar 
umbi sama ada menggunakan UTC atau RTC ataupun pejabat-pejabat pertanian yang ada 
di seluruh Malaysia. 

 Tuan Yang di-Pertua, saya juga ingin mengucapkan berbanyak-banyak terima 
kasih kepada pihak kerajaan kerana meneruskan pemberian Elaun Sara Hidup Nelayan 
sebanyak RM200 sehingga RM300 sebulan kepada 57,000 orang nelayan di seluruh 
Malaysia... [Tepuk] Sungguhpun nilai yang diberikan itu tidak mampu untuk mengeluarkan 
mereka daripada kepompong kemiskinan, namun sedikit sebanyak ia mampu meringankan 
beban mereka. Susahnya nelayan, tetapi nelayan tetap ke laut. Walau tengkujuh yang 
melanda, rakyat masih inginkan makanan ikan ataupun ikan untuk mereka nikmati. Jadi 
sehubungan dengan itu, saya lihat ini satu inisiatif yang sangat baik, setidak-tidaknya untuk 
memastikan bahawa golongan nelayan terbela khususnya di bawah Kerajaan Barisan 
Nasional. 

 Tuan Yang di-Pertua, seterusnya saya ingin mencadangkan iaitu apabila kerajaan 
telah membentangkan bajet demi memastikan kemajuan negara dan kelestarian rakyat, ia 
sangat teruja dan juga mengujakan. Namun demikian, ada juga yang menyatakan bahawa, 
adakah bajet ini dapat dilaksanakan dengan jayanya dengan efisien dan telus. Ini kerana 
daripada segi dasar dan juga program sangat cantik, tetapi bagaimana daripada segi 
pelaksanaan sehingga ke akar umbi supaya akhirnya rakyat benar-benar mengetahui dan 
faham bahawa bajet yang telah dibentangkan ini sebenarnya adalah bajet untuk 
memberikan kesejahteraan kepada rakyat. 

 Sehubungan dengan itu, saya ingin mencadangkan agar pihak kerajaan dapat 
mewujudkan setidak-tidaknya satu jawatankuasa bertindak bagi memantau setiap 
pelaksanaan bajet yang bertujuan bagi memastikan bahawa segala mekanisme 
pengagihan, pelaksanaan dan prestasi pengurusan bajet agar aspirasi kerajaan dapat 
direalisasikan dengan cemerlang. Maksudnya ialah dengan adanya mungkin jawatankuasa 
di peringkat Kabinet dan sebagainya adalah untuk memastikan bahawa setiap sen dan juga 
ringgit yang dibelanjakan ataupun diberikan benar-benar dipastikan ia akan diterjemahkan 
ke setiap akar umbi khususnya rakyat. 

 Tuan Yang di-Pertua, seterusnya kepada elemen yang seterusnya dalam konteks 
bajet ini ialah bagi mewujudkan sebuah kaedah ataupun daripada segi perbelanjaan politik, 
khususnya daripada segi pembiayaan politik. Saya lihat, saya menyokong penuh cadangan 
Jawatankuasa Konsultatif Nasional Mengenai Pembiayaan Politik (JKNMPP) untuk 
memperkenalkan akta sumbangan dan juga perbelanjaan politik bagi meningkatkan 
ketelusan akauntabiliti dan pematuhan integriti oleh parti-parti politik dalam memperoleh 
dana bagi tujuan politik.   

 Harus diingat bahawa cadangan ini bukanlah sesuatu yang baru bahkan ia telah 
dicadangkan sebelum ini oleh Yang Amat Berhormat Pekan pada tahun 2009, tetapi saya 
difahamkan ia telah ditolak oleh pihak pembangkang. Perkara ini juga telah dilaksanakan 
oleh negara-negara luar seperti Amerika dan Perancis. Walaupun demikian, saya ingin 
bertanya kepada pihak kerajaan, bilakah akta ini akan diperkenalkan atau dibawa ke dalam 
Parlimen? Ini kerana bagi saya, ini sangat penting terutama sekali untuk memastikan 
bahawa rakyat boleh menilai sejauh manakah dana-dana ini dibelanjakan ataupun menjadi 
satu kaedah bagi memastikan ketelusan bagi rakyat untuk memahaminya. 



#1730. Saya juga ingin mengucapkan syabas dan tahniah diucapkan kepada Kementerian Pertanian dan Industri Asas Tani apabila terus berjaya meningkatkan penglibatan golongan muda dalam sektor pertanian menerusi inisiatif dan galakan yang diberikan oleh pihak kementerian. Ini kerana saya lihat ini sangat penting terutamanya apabila kita ingin mengeluarkan khususnya golongan-golongan usahawan tani agar ia secara tidak langsung boleh mengurangkan, khususnya masalah pengangguran apabila generasi muda keluar daripada universiti ataupun institusi pengajian tinggi awam ataupun swasta yang ada. Perkara ini harus digerakkan dengan serius kerana kita harus menjadikan dengan inisiatif yang telah dinyatakan oleh Yang Amat Berhormat Pekan, setidak-tidaknya program Agropreneur Muda ini akan sedikit sebanyak mengisi ruang khususnya bagi generasi muda yang berminat dan untuk menceburi bidang usahawan tani untuk mereka dikembangkan minat mereka dengan bantuan-bantuan seumpama ini. Sehubungan dengan itu, saya amat berharap juga agar inisiatif ini dapat diletakkan dan dikembangkan khususnya apabila dengan adanya skim Agropreneur Muda ini dapat dikembangkan juga di peringkat akar umbi sama ada menggunakan UTC atau RTC ataupun pejabat-pejabat pertanian yang ada di seluruh Malaysia. Tuan Yang di-Pertua, saya juga ingin mengucapkan berbanyak-banyak terima kasih kepada pihak kerajaan kerana meneruskan pemberian Elaun Sara Hidup Nelayan sebanyak RM200 sehingga RM300 sebulan kepada 57,000 orang nelayan di seluruh Malaysia... [Tepuk] Sungguhpun nilai yang diberikan itu tidak mampu untuk mengeluarkan mereka daripada kepompong kemiskinan, namun sedikit sebanyak ia mampu meringankan beban mereka. Susahnya nelayan, tetapi nelayan tetap ke laut. Walau tengkujuh yang melanda, rakyat masih inginkan makanan ikan ataupun ikan untuk mereka nikmati. Jadi sehubungan dengan itu, saya lihat ini satu inisiatif yang sangat baik, setidak-tidaknya untuk memastikan bahawa golongan nelayan terbela khususnya di bawah Kerajaan Barisan Nasional. Tuan Yang di-Pertua, seterusnya saya ingin mencadangkan iaitu apabila kerajaan telah membentangkan bajet demi memastikan kemajuan negara dan kelestarian rakyat, ia sangat teruja dan juga mengujakan. Namun demikian, ada juga yang menyatakan bahawa, adakah bajet ini dapat dilaksanakan dengan jayanya dengan efisien dan telus. Ini kerana daripada segi dasar dan juga program sangat cantik, tetapi bagaimana daripada segi pelaksanaan sehingga ke akar umbi supaya akhirnya rakyat benar-benar mengetahui dan faham bahawa bajet yang telah dibentangkan ini sebenarnya adalah bajet untuk memberikan kesejahteraan kepada rakyat. Sehubungan dengan itu, saya ingin mencadangkan agar pihak kerajaan dapat mewujudkan setidak-tidaknya satu jawatankuasa bertindak bagi memantau setiap pelaksanaan bajet yang bertujuan bagi memastikan bahawa segala mekanisme pengagihan, pelaksanaan dan prestasi pengurusan bajet agar aspirasi kerajaan dapat direalisasikan dengan cemerlang. Maksudnya ialah dengan adanya mungkin jawatankuasa di peringkat Kabinet dan sebagainya adalah untuk memastikan bahawa setiap sen dan juga ringgit yang dibelanjakan ataupun diberikan benar-benar dipastikan ia akan diterjemahkan ke setiap akar umbi khususnya rakyat. Tuan Yang di-Pertua, seterusnya kepada elemen yang seterusnya dalam konteks bajet ini ialah bagi mewujudkan sebuah kaedah ataupun daripada segi perbelanjaan politik, khususnya daripada segi pembiayaan politik. Saya lihat, saya menyokong penuh cadangan Jawatankuasa Konsultatif Nasional Mengenai Pembiayaan Politik (JKNMPP) untuk memperkenalkan akta sumbangan dan juga perbelanjaan politik bagi meningkatkan ketelusan akauntabiliti dan pematuhan integriti oleh parti-parti politik dalam memperoleh dana bagi tujuan politik. Harus diingat bahawa cadangan ini bukanlah sesuatu yang baru bahkan ia telah dicadangkan sebelum ini oleh Yang Amat Berhormat Pekan pada tahun 2009, tetapi saya difahamkan ia telah ditolak oleh pihak pembangkang. Perkara ini juga telah dilaksanakan oleh negara-negara luar seperti Amerika dan Perancis. Walaupun demikian, saya ingin bertanya kepada pihak kerajaan, bilakah akta ini akan diperkenalkan atau dibawa ke dalam Parlimen? Ini kerana bagi saya, ini sangat penting terutama sekali untuk memastikan bahawa rakyat boleh menilai sejauh manakah dana-dana ini dibelanjakan ataupun menjadi satu kaedah bagi memastikan ketelusan bagi rakyat untuk memahaminya.